Ny konsesjonsperiode startet 1. januar 2017 og har 10 års varighet, frem til 31. desember 2026. Statens vegvesen utlyste konkurranse for konsesjonsperioden og blant kravene var minimum fem ferger, én reserveferge (alle med kapasitet på minst 200 personbilenheter (PBE)) uten krav til utslipp utover minimumskravene stilt til internasjonal sjøfart gjennom IMO. Statens vegvesen ble kraftig kritisert for å utelate miljø som et satsningsområde i sitt anbud, og konsesjonen er gitt til dieseldrift i motsetning til løsninger som LNG-, batteri- eller hybriddrift.